turjo4nis/wikipedia-bn-dump-20250701 huggingface dataset:
৩৩তম জাতীয় চলচ্চিত্র পুরস্কার (বাংলাদেশ)

৩৩তম জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩৩তম আয়োজন; যা ১১ ফেব্রুয়ারি ২০১০ সালে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে; যেখানে সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।

বাংলাদেশের চলচ্চিত্রশিল্পে উল্লেখযোগ্য সৃষ্টিশীল অবদানকে উত্সাহী ও স্বীকৃতি দিতে শ্রেষ্ঠ চলচ্চিত্র, শ্রেষ্ঠ পরিচালক, শিল্পী ও কলাকুশলীদের ২৭টি বিভাগে ২০০৮ সালের জাতীয় চলচ্চিত্র পুরস্কার প্রদানের জন্য বাংলাদেশ সরকার ২ নভেম্বর ২০০৯ সালে তথ্য মন্ত্রণালয়ের অতিরিক্ত সচিবকে সভাপতি করে ১১ সদস্যের একটি জুরি বোর্ড গঠন করে। পরে ১১ ফেব্রুয়ারি ২০১০ সালে ২৩টি শাখায় ২৪টি পুরস্কার প্রদানের কথা ঘোষণা করা হয়।

বিজয়ীদের তালিকা

মেধা পুরস্কার

কারিগরী পুরস্কার

বিশেষ পুরস্কার
 শিশু শিল্পী শাখায় বিশেষ পুরস্কার - মৃধা ইবশার নাওয়ার ওয়াফা (চলচ্চিত্র - আমার আছে জল)

আরও দেখুন
 ১১তম মেরিল-প্রথম আলো পুরস্কার
 ইফাদ ফিল্ম ক্লাব পুরস্কার
 বাবিসাস পুরস্কার

তথ্যসূত্র

জাতীয় চলচ্চিত্র পুরস্কার (বাংলাদেশ)
২০০৮-এর চলচ্চিত্র পুরস্কার
রায়ান সাইডবটম

রায়ান জে সাইডবটম (; জন্ম: ১৫ জানুয়ারি, ১৯৭৮) পশ্চিম ইয়র্কশায়ারের হাডার্সফিল্ড এলাকায় জন্মগ্রহণকারী ইংল্যান্ডের সাবেক ক্রিকেটার। ইংল্যান্ড ক্রিকেট দলের পক্ষে আন্তর্জাতিক ক্রিকেটে অংশ নিয়েছেন। দলে তিনি মূলতঃ বামহাতি ফাস্ট-মিডিয়াম বোলার। পাশাপাশি বামহাতে ব্যাটিংয়ে পারদর্শী তিনি। বর্তমানে ইয়র্কশায়ারের প্রতিনিধিত্ব করছেন রায়ান সাইডবটম।

খেলোয়াড়ী জীবন 
২০০১ সালে পাকিস্তানের বিপক্ষে তার টেস্ট অভিষেক ঘটে। কিন্তু ঐ খেলায় তিনি কোন উইকেট লাভে ব্যর্থ হয়েছিলেন ও ছয় বছর দলের বাইরে অবস্থান করেন। এরফলে তিনি এক টেস্টের বিস্ময়কারী হিসেবে বিবেচিত হচ্ছিলেন। ২০০৭ সালে ম্যাথু হগার্ডের আঘাতজনিত অনুপস্থিতিতে পুনরায় দলের সদস্য মনোনীত হন। প্রথম ইনিংসেই তিনি চারটি উইকেট লাভে সক্ষমতা দেখান। পরের দুই বছরেরও অধিক সময় ইংল্যান্ড দলের অন্যতম বোলারের মর্যাদা পান।

৮ মার্চ, ২০০৮ তারিখে নিজস্ব একাদশ টেস্টে টেস্ট ক্রিকেটের ইতিহাসে ৩৭তম হ্যাট্রিক লাভ করেন। স্বাগতিক নিউজিল্যান্ডের বিপক্ষে তিনি এ কীর্তিগাঁথা রচনা করেন। ২৪ মার্চ একই সিরিজে তৃতীয়বারের মতো পাঁচ-উইকেট পান ও নিউজিল্যান্ডের মাটিতে যে-কোন ইংরেজের পক্ষে পাঁচ-উইকেট লাভে নতুন রেকর্ড গড়েন।

অবসর 
২০০৯ সালে আঘাতের কারণে টেস্ট দলের বাইরে অবস্থান করতে বাধ্য হন। অতঃপর ২০ সেপ্টেম্বর, ২০১০ তারিখে আন্তর্জাতিক ক্রিকেট থেকে অবসর নেন সাইডবটম। এ সময়ে ইংল্যান্ডের পক্ষে ২২ টেস্টে অংশ নিয়েছিলেন ও ২০১০ সালের আইসিসি বিশ্ব টুয়েন্টি২০ প্রতিযোগিতায় শিরোপা জয়ী ইংল্যান্ড দলের সদস্য ছিলেন।

তথ্যসূত্র

আরও দেখুন 
 স্টুয়ার্ট ব্রড
 আইসিসি পুরস্কার
 এক টেস্টের বিস্ময়কারী
 উইজডেন বর্ষসেরা ক্রিকেটার
 টেস্ট ক্রিকেটে হ্যাট্রিকের তালিকা

বহিঃসংযোগ 
 Ryan Sidebottom Cricket Academy 
 
 

ইংরেজ ক্রিকেটার
১৯৭৮-এ জন্ম
জীবিত ব্যক্তি
ইংল্যান্ডের টেস্ট ক্রিকেটার
ইংল্যান্ডের একদিনের আন্তর্জাতিক ক্রিকেটার
ইংল্যান্ডের টুয়েন্টি২০ আন্তর্জাতিক ক্রিকেটার
টেস্ট ক্রিকেটে হ্যাট্রিক লাভকারী
২১শ শতাব্দীর ইংরেজ ক্রিকেটার
ইয়র্কশায়ারের ক্রিকেটার
নটিংহ্যামশায়ারের ক্রিকেটার
উইজডেন বর্ষসেরা ক্রিকেটার
এনবিসি ডেনিস কম্পটন পুরস্কার বিজয়ী
হাডার্সফিল্ড থেকে আগত ক্রিকেটার
১৯৬৯ থেকে ২০০০ সময়কালীন ইংরেজ ক্রিকেটার
২০শ শতাব্দীর ইংরেজ পুরুষ ক্রীড়াবিদ
ডিমলা সরকারি বালিকা উচ্চ বিদ্যালয়

ডিমলা সরকারি বালিকা উচ্চ বিদ্যালয় বাংলাদেশের নীলফামারী জেলার একটি শীর্ষস্থানীয় বালিকা বিদ্যালয়।

ইতিহাস
ডিমলা উপজেলায় নারী শিক্ষা বিস্তারের লক্ষে ১৯৭২ সালে ডিমলা বালিকা বিদ্যালয় নামে প্রতিষ্ঠিত হয়। বিদ্যালয়টি ১৯৮৫ সালে জাতীয়করণ করা হয়।

অবকাঠামো
একটি একলতলা বিশিষ্ট ভবন
একটি তিনতলা বিশিষ্ট ভবন
ও একটি নির্মাণাধীন ৫ তলা ভবন

ভর্তি প্রক্রিয়া
প্রতি বছর ডিসেম্বর মাসের শেষের দিকে ৬ষ্ঠ শ্রেণীতে ভর্তির জন্য ভর্তি পরীক্ষা অনুষ্ঠিত হয়।

শিক্ষা কার্যক্রম

সহ-শিক্ষা কার্যক্রম
 বার্ষিক ক্রীড়া প্রতিযোগিতা 
 সাংস্কৃতিক সংগঠন
 গার্লস গাইড

তথ্যসূত্র

বহিঃসংযোগ

নীলফামারী জেলার বিদ্যালয়
১৯৭৩-এ প্রতিষ্ঠিত শিক্ষাপ্রতিষ্ঠান
আয়নীয় তরল

আয়নীয় তরল (Ionic Liquid) হল একধরনের লবণ, যা সাধারণ অবস্থায় তরল থাকে। অন্যভাবে বললে, যে সমস্ত লবণের গলনাঙ্ক ১০০ ডিগ্রী সেল্সিয়স (আপাত নির্ধারিত মান) এর কম হয়, শুধুমাত্র তাদেরকেই এই নামে ডাকা হয়। সাধারণ তরল (যেমন জল বা তেল) যেমন শুধু অণু দিয়ে গঠিত হয়, সেরকম না হয়ে আয়নীয় তরল শুধুমাত্র অথবা বেশির ভাগটাই আয়ন দিয়ে গঠিত হয়। এই নামে ছাড়াও এদেরকে আয়নীয় লবণ, তরল লবণ, অথবা গলিত লবণ ইত্যাদি বিভিন্ন নামেও ডাকা হয়ে থাকে।

বেশ কিছু নতুন এবং আকর্ষণীয় বৈশিষ্ট্য থাকার জন্য আয়নীয় তরল অনেক ক্ষেত্রে প্রয়োগ করা হয়েছে, এবং এখনো অনেক জায়গাতে এদের প্রয়োগে সুফল পাওয়া যেতে পারে। সাধারণ লবণ (NaCl) ও সম্পূর্ণ ভাবে আয়ন দিয়ে গঠিত হলেও, এর গলনাঙ্ক অনেক বেশি (801 °C)। এজন্যে সাধারণ লবণকে আয়নীয় কঠিন পদার্থ বলা যেতে পারে।

ইতিহাস 
সাধারণ অর্থে "ionic liquid" শব্দটি ১৯৪৩ সালের প্রথম দিকে ব্যবহৃত হয়েছিল। 

প্রথম আয়নীয় তরল আবিষ্কারের তারিখ এবং এর আবিষ্কারকের পরিচয় বিতর্কিত। এস গ্যাব্রিয়েল এবং জে ওয়েইনার ১৮৮৮ সালে ইথানলামোনিয়াম নাইট্রেট (গলনাঙ্ক  ৫২-৫৫ °C) আবিষ্কার করেন ।  ১৯১১ সালে প্রফুল্ল চন্দ্র রায় অন্যান্যদের সঙ্গে ইথাইলামাইন, ডাইমিথাইলমাইন এবং ট্রাইমেথাইলামাইনের নাইট্রাইট লবণের প্রস্তুতির সময় লক্ষ্য করেন যে ইথাইলামাইন হাইড্রোক্লোরাইড এবং সিলভার নাইট্রেটের মধ্যে প্রতিক্রিয়ায় অস্থির ইথাইলামোনিয়াম নাইট্রাইট{ (  )  ·  } তৈরি হয়। এটি একটি ভারী হলুদ তরল যা লবণ এবং বরফের মিশ্রণে নিমজ্জিত হলে শক্ত করা যায় না ; সম্ভবত এটি কক্ষ-তাপমাত্রার আয়নীয় তরলের প্রথম রিপোর্ট।   পরবর্তীতে ১৯১৪ সালে, পল ওয়াল্ডেন স্থিতিশীল কক্ষ-তাপমাত্রার আয়নীয় তরল ইথাইলামোনিয়াম নাইট্রেট (  )  ·  (গলনাঙ্ক ১২  °সে) এর কথা জানান।  ১৯৭০ এবং ৮০র দশকে, অ্যালকাইল-প্রতিস্থাপিত ইমিডাজোলিয়াম এবং পাইরিডিনিয়াম ক্যাশনের উপর ভিত্তি করে আয়নীয় তরল, হ্যালাইড বা টেট্রাহ্যালোজেনোঅ্যালুমিনেট অ্যানয়ন সহ, ব্যাটারিতে সম্ভাব্য ইলেক্ট্রোলাইট হিসাবে বিকশিত হয়েছিল।  

ইমিডাজোলিয়াম হ্যালোজেনোঅ্যালুমিনেট লবণের ক্ষেত্রে ভৌত বৈশিষ্ট্যগুলি — যেমন সান্দ্রতা, গলনাঙ্ক এবং অম্লতা — অ্যালকাইল বিকল্প এবং ইমিডাজোলিয়াম/পাইরিডিনিয়াম এবং হ্যালাইড/হ্যালোজেনোঅ্যালুমিনেট অনুপাত পরিবর্তন করে সামঞ্জস্য করা সম্ভব।  এর প্রয়োগের দুটি প্রধান দুর্বলতা ছিল আর্দ্রতা সংবেদনশীলতা এবং অম্লতা বা ক্ষারকতা। ১৯৯২ সালে উইলকস এবং জাওয়ারোটকো হেক্সাফ্লুরোফসফেট (  ) এবং টেট্রাফ্লুরোবোরেট (  )এর মতো 'নিরপেক্ষ' দুর্বলভাবে সমন্বয়কারী আয়নের সাথে আয়নীয় তরল তৈরি করেন। এর ফলে এর বাস্তব ব্যবহারের অনেক বিস্তৃত পরিসরের সৃষ্টি হয়।

তথ্যসূত্র

বহিঃসংযোগ 
 Ionic Liquids Biological Effects Database , free database on toxicology and ecotoxicology of ionic liquids
 Corresponding states for ionic fluids

রসায়ন
আয়ন
হরিহরণ

হরিহরন অনন্ত সুব্রহ্মণি (; জন্ম: ৩ এপ্রিল ১৯৫৫) হলেন ভারতীয় চলচ্চিত্রের একজন নেপথ্য গায়ক। তিনি মালায়ালম, কন্নড, মারাঠি, ভোজপুরি এবং তেলুগু চলচ্চিত্রের একজন প্রতিষ্ঠিত গজল গায়ক, এবং ভারতীয় ফিউশন সঙ্গীতের অন্যতম পুরোধা ব্যক্তি। তিনি ভারত সরকার কর্তৃক পদ্মশ্রী পুরস্কারসহ দুইবার জাতীয় চলচ্চিত্র পুরস্কার লাভ করেন।

তথ্যসূত্র

বহিঃসংযোগ

১৯৫৫-এ জন্ম
জীবিত ব্যক্তি
২০শ শতাব্দীর ভারতীয় গায়ক
২১শ শতাব্দীর ভারতীয় গায়ক
কন্নড় নেপথ্য সঙ্গীতশিল্পী
তামিল নেপথ্য সঙ্গীতশিল্পী
তামিল ভাষার সঙ্গীতশিল্পী
তিরুবনন্তপুরমের সঙ্গীতশিল্পী
তেলুগু নেপথ্য সঙ্গীতশিল্পী
ভারতীয় সঙ্গীতশিল্পী
ভারতীয় গজল গায়ক
ভারতীয় নেপথ্য গায়ক
মারাঠি নেপথ্য সঙ্গীতশিল্পী
মালয়ালম নেপথ্য সঙ্গীতশিল্পী
শিল্পকলায় পদ্মশ্রী প্রাপক
শ্রেষ্ঠ পুরুষ নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (ভারত) বিজয়ী
কেরল রাজ্য চলচ্চিত্র পুরস্কার বিজয়ী
তামিলনাড়ু রাজ্য চলচ্চিত্র পুরস্কার বিজয়ী
নন্দী পুরস্কার বিজয়ী
কালাইমামানি পুরস্কার বিজয়ী
ফিল্মফেয়ার পুরস্কার দক্ষিণ বিজয়ী
সা রে গা মা পা অংশগ্রহণকারী
ভজন সঙ্গীতশিল্পী
মারাঠি ভাষার সঙ্গীতশিল্পী
কালাইমামানি পুরস্কার প্রাপক
মুম্বইয়ের সঙ্গীতশিল্পী
তামিল সঙ্গীতজ্ঞ
ফিজি হিন্দি

ফিজি হিন্দি ভাষা (রোমান হিন্দি ভাষায়: Fiji Hindi; হিন্দি ভাষায়: फिजी हिन्दी) ইন্দো-ইরানীয় তথা ইন্দো-আর্য্য ভাষাপরিবারের হিন্দুস্থানী শাখার মধ্যম ও পূর্ব হিন্দুস্থানী দলের একটি সদস্য ভাষা। এই ভাষাটি ভারতীয় বংশোদ্ভূত ফিজিয় নাগরিকদের-দ্বারা সর্বাধিক ব্যবহৃত ভাষা। ফিজি হিন্দিতে মূলত ফিজির এবং পার্শ্ববর্তী অঞ্চলের প্রায় ৩ লক্ষ ৮০ হাজার লোক কথা বলেন। ভারতবর্ষে প্রচলিত ফিজি হিন্দির উপভাষাটি ভোজপুরী সহ অন্যান্য নামে পরিচিত।

তথ্যসূত্র

বহিঃসংযোগ

এথ্‌নোলগে ফিজি হিন্দি

নব্য ইন্দো-আর্য ভাষা
ফিজির ভাষা
কেন্দ্রীয় ইন্দো-আর্য ভাষাসমূহ
দেবনাগরী লিপিতে লেখা ভাষা
সুসং কলেজ

সুসং সরকারি কলেজ দুর্গাপুর উপজেলার একটি ঐতিহ্যবাহী শিক্ষা প্রতিষ্ঠান। এটি দুর্গাপুর উপজেলার একমাত্র সরকারি মহাবিদ্যালয়।

অবস্থান 
কলেজটি শহরের প্রাণকেন্দ্রেই অবস্থিত। পার্শ্ববর্তী সড়কটির নাম দেওয়া হয়েছে কলেজ রোড; যা সাধুপাড়ায় ১নং ওয়ার্ডের অন্তর্ভুক্ত।

ইতিহাস 
স্থানীয় শিক্ষার্থীদের চাহিদার কথা মাথায় রেখে ১৯৭০ সালে এই কলেজটি প্রতিষ্ঠা করা হয়। শুরুতে কলেজটির নাম Susung College থাকলেও বর্তমানে এটিকে Susang College করা হয়েছে।

অবকাঠামো

কলেজ ভবন 
কলেজে একটি প্রশাসনিক ভবন রয়েছে; যেটি কলেজের উত্তরপার্শ্বে অবস্থিত। মূল কলেজটি ছয়টি একাডেমিক ভবনে বিভক্ত; যার দু'টি বিজ্ঞান বিভাগের শিক্ষা কার্যক্রম পরিচালিত হয়। এগুলোতে বিভিন্ন ল্যাবও রয়েছে। অন্যান্য ভবনগুলোতে সব বিভাগের ক্লাসের জন্যে ব্যবহৃত হয়।

গ্রন্থাগার 
কলেজের সূচনালগ্ন থেকে একটি সমৃদ্ধ লাইব্রেরি রয়েছে; যাতে বিচিত্র বইয়ের সংগ্রহ আছে।

শিক্ষা কার্যক্রম 
সুসং কলেজ দুর্গাপুর উপজেলার অন্যতম সেরা শিক্ষা প্রতিষ্ঠান যেখানে উচ্চ মাধ্যমিক স্তরের পাশাপাশি স্নাতক কোর্স চালু রয়েছে। বর্তমানে এতে বিএ, বিএসসি, বিএসএস ও বিকম কোর্স সম্পন্ন করার ব্যবস্থা আছে।

খেলাধুলা 
খেলাধুলায় সুসং কলেজ বেশ প্রসিদ্ধ। কলেজে রয়েছে একটি বিশাল মাঠ যাতে ফুটবল, ক্রিকেট প্রভৃতি খেলা অনুষ্ঠিত হয়। এছাড়াও কলেজে একটি বাস্কেটবল মাঠ রয়েছে। কলেজের ছাত্র-ছাত্রীদেরকে খেলাধুলার সুবিধা দিতে রয়েছে একটি ক্রীড়া সামগ্রী বিতরণ কক্ষ; যেখান থেকে শিক্ষার্থীদের বিভিন্ন প্রকার খেলার সামগ্রী সরবরাহ করা হয়। বিভিন্ন জাতীয় দিবসে কলেজ মাঠে কুচকাওয়াজসহ নানা রকম সাংস্কৃতিক অনুষ্ঠান পালন করা হয় । তাছাড়া বার্ষিক ক্রীড়া প্রতিযোগীতাও অনুষ্ঠিত হয়।

সহ-শিক্ষা কার্যক্রম 
লেখাপড়ার পাশাপাশি সুসং কলেজে শিক্ষা-সহায়ক কার্যক্রমকেও বিশেষ গুরুত্ব দেয়া হয়। এ কারণে প্রতিবছর উচ্চ মাধ্যমিক পরিক্ষায় ভালো ফল অর্জনের পাশাপাশি দেশের শিক্ষা প্রতিষ্ঠানগুলোর মধ্যে আয়োজিত বিভিন্ন প্রতিযোগিতায় এ কলেজের ছাত্র ছাত্রীরা বরাবরই আশানুরূপ সাফল্য অর্জন করে আসছে।

উল্লেখযোগ্য শিক্ষার্থী

তথ্যসূত্র 

সুসং মহাবিদ্যালয় প্রতিষ্ঠাকালিন সময় ১৯৭০ সাল। সুসং ডিগ্রি কলেজটি প্রতিষ্ঠায় তৎকালীন প্রভাবশালী স্থানীয় ব্যাক্তি জনাব মোঃ আবদুল জব্বার সহ আরো কিছু স্থানীয় প্রভাবশালী ব্যক্তিবর্গ  ভূমিকা রাখেন এবং সূচনা হয় এক নতুন দিগন্তের ।  সে সময়ের এই এলাকার মরহুম খোরশেদ মাল এর মেঝো পুত্র হানিফ মো:ঢলু মালকে প্রথম ছাত্র হিসেবে ভর্তির মাধ্যমে শুরু হয় অত্র কলেজটির শিক্ষা কার্যক্রম, যা এখনো চলমান রয়েছে। বর্তমানে কলেজটি সরকারি কলেজে রুপান্তরিত হয়েছে।

বহিঃসংযোগ 
সুসং কলেজের ওয়েবসাইট। 

নেত্রকোণা জেলার মহাবিদ্যালয়
দুর্গাপুর উপজেলা, নেত্রকোণা
হারমানপ্রীত কৌর

হারমানপ্রীত কৌর (; জন্ম: ৮ মার্চ, ১৯৮৯) পাঞ্জাবের মোগা এলাকায় জন্মগ্রহণকারী ভারতের প্রমিলা আন্তর্জাতিক ক্রিকেটার। ভারত দলের অধিনায়কেরও দায়িত্ব পালন করেছেন তিনি। দলে তিনি মূলতঃ ডানহাতি ব্যাটসম্যান। পাশাপাশি ডানহাতে মিডিয়াম ফাস্ট বোলিংয়েও পারদর্শিতা দেখিয়েছেন।

ক্রীড়া জীবন 
২০০৯ মহিলা ক্রিকেট বিশ্বকাপ এ ভারতের প্রথম গ্রূপ ম্যাচ দিয়ে পাকিস্তানের বিপক্ষে বোরালে অনুষ্ঠিত খেলায় তার ওডিআই অভিষেক হয়। ব্যক্তিগত সর্বোচ্চ ১০৭* তুলেছেন। এ পর্যন্ত তিনি আটটি ওডিআইয়ে অংশ নিয়েছেন। ১৩ আগস্ট, ২০১৪ তারিখে ওর্মসলিতে অনুষ্ঠিত টেস্টে ইংল্যান্ডের বিপক্ষে অভিষেক ঘটে। টেস্টে তার সেরা বোলিং পরিসংখ্যান হচ্ছে ৫/৪৪।

একদিবসীয় আন্তর্জাতিক

আন্তর্জাতিক টি ২০
২০০৯ আইসিসি মহিলা বিশ্ব টুয়েন্টি২০ তে তার আন্তর্জাতিক টুয়েন্টি২০ তে অভিষেক হয়। ২০০৯ আইসিসি মহিলা বিশ্ব টুয়েন্টি২০ থেকে নিয়মিত ভারতের প্রতিনিধিত্ব করে আসছেন তিনি।

সম্মান

২০১৭ সালে ভারত সরকার কর্তৃক প্রদত্ত আন্তর্জাতিক স্তরে খেলাধুলায় উৎকর্ষের স্বীকৃতি স্বরূপ অর্জুন পুরস্কারে সম্মানিত করে।

বিতর্ক
হারমান প্রীত কৌর ক্যারিয়ারে অনেক বিতর্কের জন্ম দিয়েছেন৷ ইতোমধ্যে পাঞ্জাব পুলিশ তার স্নাতক সমমানের ডিগ্রীকে জালিয়াত বলে ঘোষণা করেছে এবং তাকে উক্ত জালিয়াতির কারণে ডিএসপি থেকে কনস্টেবল করে দেওয়া হয়েছে৷ বাংলাদেশের বিপক্ষে ২০২৩ সালে এক ওডিআই সিরিজের তৃতীয় ওয়ানডের প্রেজেন্টেশন সিরিমনিতে খোলাখুলি আম্পারিং নিয়ে সমালোচনা করে বিতর্কের জন্ম দেন৷ ২০২৩ সালে অপেশাদার সুলভ আচরণ ও বিধিমালা ভঙ্গের দায়ে আইসিসি তাকে জরিমানা ও ডিমেরিট পয়েন্ট প্রদান করে এবং দুটি ওডিআই ম্যাচের জন্য সাস্পেন্সন প্রদান করে৷

তথ্যসূত্র

আরও দেখুন 
 ভারত জাতীয় মহিলা ক্রিকেট দল

বহিঃসংযোগ 

 

ভারতীয় মহিলা ক্রিকেটার
১৯৮৯-এ জন্ম
জীবিত ব্যক্তি
ভারতের মহিলা টেস্ট ক্রিকেটার
ভারতের মহিলা একদিনের আন্তর্জাতিক ক্রিকেটার
ভারতের মহিলা টুয়েন্টি২০ আন্তর্জাতিক ক্রিকেটার
পাঞ্জাবি ব্যক্তি
২০২২ কমনওয়েলথ গেমসের ক্রিকেটার
সিডনি থান্ডারের (ডব্লিউবিবিএল) ক্রিকেটার
ল্যাঙ্কাশায়ার থান্ডারের ক্রিকেটার
অর্জুন পুরস্কার প্রাপক
মেলবোর্ন রেনেগেডসের (ডব্লিউবিবিএল) ক্রিকেটার
কমনওয়েলথ গেমসে রৌপ্যপদক বিজয়ী ভারতীয়
কমনওয়েলথ গেমসের ক্রিকেটে পদক বিজয়ী
উইজডেন বর্ষসেরা ক্রিকেটার
২০২২ এশিয়ান গেমসের পদক বিজয়ী
এশিয়ান গেমসের ক্রিকেটে পদক বিজয়ী
২০২২ এশিয়ান গেমসের ক্রিকেটার
এশিয়ান গেমসে স্বর্ণপদক বিজয়ী ভারতীয়
ভৌত রসায়ন

ভৌত রসায়ন (physical chemistry) হল রসায়ন বিজ্ঞানের একটি প্রধান শাখা । এই শাখায় কোনো রাসায়নিক বিক্রিয়ার বাহ্যিক ও অভ্যন্তরীণ পরিবর্তণ এবং ঘটনাবলীকে বিজ্ঞানের বিভিন্ন মৌলিক সূত্রের প্রয়োগে ব্যাখ্যা করা হয়। এছাড়াও, এই শাখায় পদার্থের ভৌত অবস্থা এবং বিভিন্ন প্রভাবকের উপস্থিতিতে তাদের পরিবর্তণ সম্বন্ধে পুংখানুপুঙ্খরূপে আলোচনা করা হয়। কোনো রাসায়নিক ব্যবস্থায় (chemical system) অণু-পরমাণুর অবস্থা, শক্তি ইত্যাদির পরিবর্তণও এই শাখার আলোচ্য বিষয়।

তথ্যসূত্র

রসায়ন
ভৌত রসায়ন
ওয়ার্ল্ড ট্যাগ টিম চ্যাম্পিয়নশিপ (ডাব্লিউডাব্লিউই)

ওয়ার্ল্ড ট্যাগ টিম চ্যাম্পিয়নশিপ  ডাব্লিউডাব্লিউইর পেশাদারি কুস্তির চ্যাম্পিয়নশিপ। এটা ডাব্লিউডাব্লিউই এর র ব্রান্ডে আছে। এপ্রিল ৫, ২০০৯ থেকে আগস্ট ১৬, ২০১০ পর্যন্ত এটা ওয়ার্ল্ড ট্যাগ টিম চ্যাম্পিয়নশিপের সাথে ছিল না এই অন্য খেতাবটা অবসর নিয়েছে। ২০২২ সালে প্রথমবার দি উসোস ডাব্লিউডাব্লিউই র ট্যাগ টিম চ্যাম্পিয়নশিপ এবং ডাব্লিউডাব্লিউই স্ম্যাকডাউন ট্যাগ টিম চ্যাম্পিয়নশিপকে ইউনিফায়েড করেন। ফলে এই চ্যাম্পিয়নশিপ গুলোর নামকরণ করা হয় আনডিস্পিউটেড ডাব্লিউডাব্লিউই ট্যাগ টিম চ্যাম্পিয়নশিপ। ১৬ ই অক্টোবর,২০২৩ ডাব্লিউডাব্লিউই র-শোতে কোডি রোডস এবং জেই উসো হারিয়ে দ্য জাজমেন্ট ডে দ্বিতীয়বারের মতো আনডিস্পিউটেড ডাব্লিউডাব্লিউই ট্যাগ টিম চ্যাম্পিয়ন জয় করে।

ইতিহাস 
বিশ্ব কুস্তি বিনোদনে ব্রান্ড সম্প্রাসরণের পর ডাব্লিউডাব্লিউই আন্ডিসপুটেড চ্যাম্পিয়নশিপ এবং ডাব্লিউডাব্লিউই নারী চ্যাম্পিয়নশিপ হয় একমাত্র টাইটেল যেটা র এবং স্ম্যাকডাউন! উভয় ব্রান্ডে মারামারি হবে, আর বাকি চ্যাম্পিয়নশিপগুলোর জন্য তাদের নিজস্ব ব্রান্ডে মারামারি হবে। ২০০২ সালের বসন্তের পর কোম্পানির প্রথম ব্রান্ড সম্প্রাসারণের পর এটা আসলে স্ম্যাকডাউন ব্রান্ডের অংশ ছিল। ঐ গ্রীষ্মে ট্যাগ টিম চ্যাম্পিয়নশিপ র ব্রান্ডে স্থান্তর করা হয়। ট্যাগ টিম চ্যাম্পিয়নশিপ র ব্রান্ডের অংশ হয়, আর স্ম্যাকডাউন ব্রান্ড ত্যাগ করে! তাই স্ম্যাকডাউনে কোন ট্যাগ টিম টাইটেল থাকেনা। ফলস্বরূপ, স্ম্যাকডাউন সাধারণ ব্যবস্থাপক স্টেফানি ম্যাকম্যান, নতুন "ডাব্লিউডাব্লিউই ট্যাগ টিম চ্যাম্পিয়নশিপ" এর পরিচয় করিয়ে দেন এবং এটাকে স্ম্যাকডাউন ব্রান্ডের জন্য ট্যাগ টিম টাইটেল বানান। সে আট দলীয় ট্যাগ টিম প্ররিযোগিতা আয়োজন করে। ২০০২ সালের অক্টোবর মাসের ২০ তারিখের নো মারসি ২০০২তে ট্যাগ টিম চ্যাম্পিয়নশিপের ফাইনালে কার্ট এঙ্গেল এবং ক্রিস বেনয়ইট এর দল রে মিস্টেরিও এবং এজকে হারিয়ে প্রথমবারের মত ডাব্লিউডাব্লিউই চ্যাম্পিয়ন হয়।

২০০৭ সালের অক্টোবর ১৭, স্ম্যাকডাউন আর ইসিডাব্লিউ একটি মেধা ভাগ চুক্তি ঘোষণা করে।
ফলস্বরূপ, এই টাইটেলের জন্য উভয় ব্রান্ডে লড়াই শুরু হয়ে যায়। ২০০৮ সালের শেষদিক থেকে ২০০৯ সালের প্রথমদিক পর্যন্ত ডাব্লিউডাব্লিউই ট্যাগ টিম চ্যাম্পিয়ন দ্য কোলনস (কার্লিটো এবং প্রিমো) প্রতিদ্বন্দ্বীতা করে ওয়ার্ল্ড ট্যাগ টিম চ্যাম্পিয়ন জন মরিসন এবং দ্য মিজ এর সাথে, এরই ফলস্বরূপ ১৭ মার্চের ইসিডাব্লিউ ঘোষণা করে রেসলম্যানিয়া ১৫ তে একে অপরের বিরুদ্ধে লড়াই করবে এবং যে দল জিতবে সেই দল উভয় টাইটেল পাবে।

ফলস্বরূপ ইউনিফায়েড ডাব্লিউডাব্লিউই ট্যাগ টিম চ্যাম্পিয়নশিপ, দুইটি টাইটেলের সংমিশ্রণে তৈরি টাইটেল তাদের দ্বারা চালু হয়েছে , তারা একের পর এক দলকে হারিয়েছে। এই চ্যাম্পিয়নশিপের জন্য ডাব্লিউডাব্লিউই এর যেকোন ব্রান্ডে লড়াই হতে পারে। অবশেষে, ১৬ আগস্ট , ২০১০, ওয়ার্ল্ড ট্যাগ টিম চ্যাম্পিয়নশিপ ডাব্লিউডাব্লিউই ট্যাগ টিম চ্যস্মপিয়নশিপের ইতিহাস বহাল রাখার জন্য অবসর দেওয়া হয়। তখনকার চ্যাম্পিয়ন দ্য হার্ট ডেস্টিনির ড্যাভিড হার্ট স্মিতগ এবং টাইসন কিডকে দেওয়া হয় নতুন চ্যাম্পিয়নশিপ বেল্ট। আর চ্যাম্পিয়নরা যেকোন ব্রান্ডে প্রতিদ্বন্দীতা করতে পারবে।

বর্তমান চ্যাম্পিয়ন 

বর্তমান চ্যাম্পিয়ন সিজারো এবং শেইমাস, দলীয়ভাবে তাদের এটা দ্বিতীয়বারের মত রাজত্ব।

তথ্যসূত্র

বহিঃসংযোগ 
 ডাব্লিউডাব্লিউই ট্যাগ টিম চ্যাম্পিয়নশিপের ইতিহাস

ওয়ার্ল্ড রেসলিং এন্টারটেইনমেন্টের চ্যাম্পিয়নশিপ
পেশাদার কুস্তির চ্যাম্পিয়নশিপ
ডাব্লিউডাব্লিউই
ডাব্লিউডাব্লিউই র
ডাব্লিউডাব্লিউইর ট্যাগ টিম চ্যাম্পিয়নশিপ
ভারতীয় পদমর্যাদা ক্রম

ভারতীয় প্রজাতন্ত্রের পদমর্যাদা ক্রম (Order of Precedence) হল একটি প্রোটোকল তালিকা (গুরুত্বপূর্ণ পদের ক্রমবিন্যাস)। এতে পদাধিকারি ও আধিকারিকদের তাদের পদ ও ভারত সরকারের কার্যালয় অনুসারে তালিকাভুক্ত করা থাকে। ভারতের রাষ্ট্রপতির কার্যালয় স্বরাষ্ট্র মন্ত্রক কর্তৃক পরিচালিত হলেও, এই তালিকা ভারতের রাষ্ট্রপতিই নির্দিষ্ট করে দেন। এই তালিকাটি শুধুমাত্র আনুষ্ঠানিক প্রোটোকল নির্দেশ করতে ব্যবহৃত হয়। এর কোনো আইনি ভিত্তি নেই। ভারত সরকারের দৈনন্দিন কার্যক্ষেত্রেও এটি প্রযোজ্য হয় না।

ক্রম
২০১৫ সালের এপ্রিল মাসের পরিস্থিতি অনুসারে এই তালিকাটি নিম্নরূপ:

টীকা

২০১৫ সালের ১ জানুয়ারি থেকে যোজনা কমিশনের পরিবর্তে নীতি আয়োগ গঠিত হয়েছে। However, MHA hasn't yet updated the Indian Order of Precedence.

বহিঃসংযোগ
Order of Precedence of India MHA, India

আরও দেখুন
 গেজেটেড অফিসার

তথ্যসূত্র

ভারত সরকার
পদমর্যাদা ক্রম
আফগানিস্তান হ্যান্ডবল ফেডারেশন

আফগানিস্তান হ্যান্ডবল ফেডারেশন আফগানিস্তানের হ্যান্ডবলের সর্বোচ্চ ক্রীড়া নিয়ন্ত্রক সংস্থা।  আফগানিস্তান হ্যান্ডবল ফেডারেশন আফগানিস্তান জাতীয় হ্যান্ডবল দলের বর্তমান পরিচালনা পর্ষদ। আফগানিস্তানহ্যান্ডবল ফেডারেশন মূলত ২০০৪ সালে প্রতিষ্ঠিত হয়।

তথ্যসূত্র
ডাব্লিউডাব্লিউই ইউনাইটেড স্টেটস চ্যাম্পিয়নশিপ

ডাব্লিউডাব্লিউই ইউনাইটেড স্টেটস চ্যাম্পিয়নশিপ ডাব্লিউডাব্লিউই এর পেশাদারি কুস্তি চ্যাম্পিয়নশিপ। ডাব্লিউডাব্লিউই ইউনাইটেড স্টেটস চ্যাম্পিয়নশিপ এবং ডাব্লিউডাব্লিউই আন্তঃমহাদেশীয় চ্যাম্পিয়নশিপ হল মাধ্যমিক পর্যায়ের খেতাব। আসলে ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ মিড-আটল্যান্টিক চ্যাম্পিয়নশিপ রেসলিং (পরে জিম ক্রকেট রেসলিং হিসেবে পরিচিতি পেয়েছে এবং  ওয়ার্ল্ড চ্যাম্পিয়নশিপ রেসলিং বা ডাব্লিউসিডাব্লিউ)  দ্বারা প্রবর্তিত হয়েছে। বর্তমানে ডাব্লিউডাব্লিউই তে পাঁচটি চ্যাম্পিয়নশিপ সক্রিয় আছে। তার মধ্যে এটি একমাত্র চ্যাম্পিয়িনশীপ যেটির জন্ম ডাব্লিউডাব্লিউই তে হয় নি।

ইতিহাস
আসলে ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ প্রথমে মার্কিন যুক্তরাষ্ট্র হেভিওয়েট চ্যাম্পিয়নশিপ নামে পরিচিত ছিল। ১৯৭৫ সালের ১ জানুয়ারি জিম ক্রকেট জুনিয়র পরিচালিত মিড-আটল্যান্টিক চ্যাম্পিয়নশিপ নামক আঞ্চলিক কুস্তি প্রমোশনে এই খেতাবের যাত্রা শুরু হয়।  হার্লে রেস প্রথম বা উদ্ভোদনী চ্যাম্পিয়ন হয়। এই খেতাব খুব শীঘ্রই এনডাব্লিউই মিড-আটল্যান্টিক হেভিওয়েট চ্যাম্পিয়নশিপ  এর সাথে প্রতিস্থাপন করা হয়। তখন এটি ছিল ঐ প্রমোশনের একক কুস্তিগিরদের সর্বোচ্চ খেতাব।

১৯৮৬ সাল এটি পর্যন্ত মিড আটল্যান্টিক অঞ্চলের শীর্ষ চ্যাম্পিয়নশিপ ছিল। তারপরে এটি প্রমোশনের মাধ্যমিক চ্যাম্পিয়নশিপ ছিল। ১৯৮৮ সালের নভেম্বরে টেড টার্নার কোম্পানিটা কিনে নেন এবং নতুন নামকরণ করে ওয়ার্ল্ড চ্যাম্পিয়নশিপ রেসলিং হিসেবে। 
২০০১ সালে, ওয়ার্ল্ড রেসলিং ফেডারেশন (ডাব্লিউডাব্লিউএফ) ওয়ার্ল্ড চ্যাম্পিয়নশিপ রেসলিং ক্রয় করে নেয়। তাই ক্রয়ের অংশ হিসেবে মার্কিন যুক্তরাষ্ট্র চ্যাম্পিয়নশিপ ডাব্লিউডাব্লিউএফের সম্পত্তি হয়ে যায়।

মার্কিন যুক্তরাষ্ট্র চ্যাম্পিয়নশিপ টুর্নামেন্ট 
ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপের টুর্নামেন্টটি স্ম্যাকডাউনের জন্য ১৯ জুন থেকে ২৭ জুলাই, ২০২৩ এর মধ্যে অনুষ্ঠিত হয়েছিল! ব্র্যান্ড

তথ্যসূত্র

বহিঃসংযোগ 
 ডাব্লিউসিডাব্লিউ মার্কিন যুক্তরাষ্ট্র হেভিওয়েট টাইটেলের ইতিহাস
 ডাব্লিউসিডাব্লিউ/ডাব্লিউডাব্লিউই মার্কিন যুক্তরাষ্ট্র টাইটেলের ইতিহাস

পেশাদার কুস্তির চ্যাম্পিয়নশিপ
ডাব্লিউডাব্লিউইর চ্যাম্পিয়নশিপ
কোরিয়া বাস্কেটবল অ্যাসোসিয়েশন

কোরিয়া বাস্কেটবল অ্যাসোসিয়েশন (কেবিএ) () দক্ষিণ কোরিয়ার বাস্কেটবলের পরিচালনা পর্ষদ। এটি ১৯২৫ সালে সিউলে প্রতিষ্ঠিত হয়। কোরিয়া বাস্কেটবল অ্যাসোসিয়েশন আন্তর্জাতিক বাস্কেটবল ফেডারেশনের এবং এশিয়া বাস্কেটবল ফেডারেশনের সদস্য। ফেডারেশন বর্তমান সভাপতি হচ্ছেন পাং ইয়াল।
কোরিয়া বাস্কেটবল অ্যাসোসিয়েশন কোরিয়া জাতীয় বাস্কেটবল দল এবং কোরিয়া নারী জাতীয় বাস্কেটবল দল   এই দুইটি দলকে পরিচালনা করেন।

লোগো

তথ্যসূত্র

কোরিয়া
ক্রীড়া অনুযায়ী ক্রীড়া পরিচালনা পরিষদ
পশ্চিম গঙ্গ রাজবংশ

পশ্চিম গঙ্গ রাজ্য ভারতের প্রাচীন কর্ণাটকের একটি গুরুত্বপূর্ণ ক্ষমতাসীন রাজবংশ ছিল যা প্রায় ৩৫০ থেকে ১০০০ খ্রিষ্টাব্দ পর্যন্ত স্থায়ী ছিল। পূর্ব গঙ্গ রাজবংশ, যারা পরবর্তী শতাব্দিতে কলিঙ্গ (বর্তমানে উড়িষ্যা) শাসন করে, থেকে পশ্চিম গঙ্গ রাজ্যকে পৃথকভাবে পরিচয় দেয়ার জন্য তারা ‘পশ্চিম গঙ্গ’ হিসেবেও পরিচিত ছিল। মনে করা হয়ে থাকে যে, পশ্চিম গঙ্গ রাজবংশরা এমন এক সময় তাদের শাসন আমল শুরু হয় যখন দক্ষিণ ভারতে পল্লব রাজ্যের দূর্বলতার কারলে একাধিক স্থানীয় গোত্র তাদের স্বাধীনতা দাবি করে। ৩৫০ খ্রিষ্টাব্দ থেকে ৫৫০ খ্রিষ্টাব্দের মধ্যবর্তী সময়কালে পশ্চিম গঙ্গরা তাদের সার্বভৌম ক্ষমতা বজায় রাখে।  প্রথম দিকে গঙ্গ রাজ্যের রাজধানী ছিল কোলার শহরে, পরবর্তীতে মহীশূরের নিকটস্থ কাবেরি নদীর পাড়ে অবস্থিত তলকড়ে রাজধানী স্থানান্তরিত হয়।

বাদামির চালুক্য রাজবংশের উত্থানের পরে, গঙ্গরা চালুক্য আধিপত্য গ্রহণ করে এবং কাঞ্চির পল্লবদের বিরুদ্ধে তাদের আধিপত্যের জন্য লড়াই করে। ৭৫৩ খ্রিস্টাব্দে দাক্ষিণাত্যের প্রভাবশালী শক্তি হিসাবে মান্যক্ষেতের রাষ্ট্রকূটরা চালুক্যদের প্রতিস্থাপন করেছিল। স্বায়ত্তশাসনের জন্য এক শতাব্দীর সংগ্রামের পরে, পশ্চিম গঙ্গরা অবশেষে রাষ্ট্রকুট আধিপত্য গ্রহণ করে এবং তাদের শত্রু, তাঞ্জাভুরের চোল রাজবংশের বিরুদ্ধে সফলভাবে লড়াই করে।   দশম শতাব্দীর শেষের দিকে, তুঙ্গভদ্রা নদীর উত্তরে, রাষ্ট্রকুটদের পরিবর্তে উদীয়মান পশ্চিম চালুক্য সাম্রাজ্য এবং চোল রাজবংশ কাবেরী নদীর দক্ষিণে নতুন ক্ষমতা  প্রত্যক্ষ করে। ১০০০ সালের দিকে চোলদের দ্বারা পশ্চিম গঙ্গার পরাজয়ের ফলে এই অঞ্চলের উপর গঙ্গ রাজবংশের প্রভাবের অবসান ঘটে।  
আঞ্চলিকভাবে একটি ছোট রাজ্য হলেও আধুনিক দক্ষিণ কর্ণাটক অঞ্চলের রাজনীতি, সংস্কৃতি এবং সাহিত্যে পশ্চিম গঙ্গার অবদান গুরুত্বপূর্ণ বলে বিবেচিত হয়। পশ্চিম গঙ্গার রাজারা সমস্ত ধর্মের প্রতি দয়ালু সহনশীলতা দেখিয়েছিলেন তবে জৈন ধর্মের প্রতি তাদের পৃষ্ঠপোষকতার জন্য সর্বাধিক বিখ্যাত, যার ফলে শ্রাবণবেলগোলা এবং কম্বডহল্লির মতো স্থানে স্মৃতিস্তম্ভ নির্মাণ করা হয়েছিল। এই রাজবংশের রাজারা চারুকলাকে উত্সাহিত করেছিলেন যার কারণে কন্নড় এবং সংস্কৃত সাহিত্যের বিকাশ ঘটেছিল। ৯৭৮ খ্রিষ্টাব্দের চাভুন্দরায় পুরাণ কন্নড় গদ্যের একটি গুরুত্বপূর্ণ রচনা। ধর্ম থেকে শুরু করে হাতি রক্ষণাবেক্ষণ পর্যন্ত বিভিন্ন বিষয়ে অনেক ক্লাসিক লেখা হয়েছিল।

ইতিহাস

পশ্চিম গঙ্গ রাজবংশের প্রতিষ্ঠাতাদের পূর্বপুরুষদের (চতুর্থ শতাব্দীর আগে) সম্পর্কে একাধিক তত্ত্ব প্রস্তাব করা হয়েছে। কিছু পৌরাণিক বিবরণ উত্তর ভারতীয় উত্সকে নির্দেশ করে, যেখানে এপিগ্রাফির উপর ভিত্তি করে তত্ত্বগুলি দক্ষিণ ভারতীয় উত্সের পরামর্শ দেয়। কিছু রেকর্ড অনুসারে, পশ্চিম গঙ্গরা কানভায়না গোত্রের ছিল এবং তাদের বংশের সন্ধান পাওয়া যায় সৌর রাজবংশের ইক্ষ্বাকুদের সাথে। ঐতিহাসিকরা যারা দক্ষিণের উৎপত্তির প্রস্তাব করেন তারা আরও বিতর্ক করেছেন যে গোত্রের প্রাথমিক ক্ষুদ্র প্রধানরা (ক্ষমতায় আসার আগে) আধুনিক কর্ণাটকের দক্ষিণ জেলাগুলির অধিবাসী ছিলেন কিনা, আধুনিক তামিলনাড়ুর কঙ্গু নাড়ু; অথবা আধুনিক অন্ধ্রপ্রদেশের দক্ষিণাঞ্চলীয় জেলাসমূহ।  এই অঞ্চলগুলি দক্ষিণ ডেকানের একটি অঞ্চল জুড়ে রয়েছে যেখানে তিনটি আধুনিক রাজ্য ভৌগোলিকভাবে একীভূত হয়েছে। এটি তাত্ত্বিকভাবে বলা হয় যে গঙ্গারা ৩৫০ সালের আগে উত্তরের রাজা সমুদ্র গুপ্তকর্তৃক দক্ষিণ ভারতে আগ্রাসনের ফলে সৃষ্ট বিভ্রান্তির সুযোগ নিয়ে ছিল এবং নিজেদের জন্য একটি রাজ্য তৈরি করেছিল।

টাইমলাইন

তথ্যসূত্র

৪র্থ শতাব্দীতে ভারতে প্রতিষ্ঠিত
হিন্দু রাজশাসক
ভারতের রাজবংশ
দক্ষিণ এশিয়ার প্রাক্তন রাষ্ট্র
প্রাক্তন সাম্রাজ্য
জৈন রাজবংশ
১১শ শতাব্দীতে ভারতে বিলুপ্ত